《玉楼春 梦中作春柳一阕，醒后续成夏秋冬三词》
清代·许德蘋

闲来几日寻芳径。踏碎几多杨柳影。枝头燕子语双双，也学人柳飞不定。

凭栏陡起伤春病。满树桃花如我命。碧天和露种何年，莫使风吹红雨冷。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。